Document ID: 32008D0891

KOMISJONI OTSUS,
26. november 2008,
millega muudetakse otsust 2003/61/EÜ, millega lubatakse teatavatel liikmesriikidel Kanada teatavatest provintsidest pärit seemnekartuli osas ette näha erandeid nõukogu direktiivi 2000/29/EÜ teatavatest sätetest
(teatavaks tehtud numbri K(2008) 7317 all)
(Ainult hispaania-, itaalia-, kreeka-, malta-, ja portugalikeelne tekst on autentsed)
(2008/891/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 15 lõiget 1,
ning arvestades järgmist:
(1)
Vastavalt direktiivile 2000/29/EÜ ei või Kanadast pärit seemnekartulit ühendusse sisse tuua. Nimetatud direktiiviga on lubatud siiski ka erandeid kõnealusest reeglist, tingimusel et kahjulike organismide levitamise ohtu ei ole.
(2)
Komisjoni otsusega 2003/61/EÜ (2) on ette nähtud erand teatavatest Kanada provintsidest pärit seemnekartuli teatavatel tingimustel Kreekasse, Hispaaniasse, Itaaliasse, Küprosesse, Maltasse ja Portugali importimiseks.
(3)
Portugal on taotlenud nimetatud erandi pikendamist.
(4)
Kõnealust erandit õigustav olukord püsib muutumatuna ning seetõttu tuleks erandeid jätkuvalt kohaldada.
(5)
Seepärast tuleks otsust 2003/61/EÜ vastavalt muuta.
(6)
Käesoleva otsusega ette nähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2003/61/EMÜ muudetakse järgmiselt.
1.
Artikli 1 lõike 2 punkt c asendatakse järgmisega:
„c)
järgmisteks kartuliturustamise hooaegadeks: 1. veebruar 2003-31. märts 2003, 1. detsember 2003-31. märts 2004, 1. detsember 2004-31. märts 2005, 1. detsember 2005-31. märts 2006, 1. detsember 2006-31. märts 2007, 1. detsember 2007-31. märts 2008, 1. detsember 2008-31. märts 2009, 1. detsember 2009-31. märts 2010 ning 1. detsember 2010-31. märts 2011.”
2.
Artiklis 15 asendatakse kuupäev „31. märts 2008” kuupäevaga „31. märts 2011”.
Artikkel 2
Käesolev otsus on adresseeritud Kreeka Vabariigile, Hispaania Kuningriigile, Itaalia Vabariigile, Küprose Vabariigile, Malta Vabariigile ja Portugali Vabariigile.
Brüssel, 26. november 2008

Labels: 17
3
6
18
15